
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1626 

18 Αυγούστου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης ίδιου Νομικού Προ¬ 
σώπου με το όνομα 7η Σχολική Επιτροπή 1ου και 
2ου Γυμνασίου/Λυκείου και Τεχν. Λυκείου Δ. Περά¬ 
ματος Ν. Αττικής. 1 

Τροποποίηση συστατικής πράξης ίδιου Νομικού Προ¬ 
σώπου με το όνομα 5η Σχολική Επιτροπή του 6ου 
Δημ. Σχολείου, 8ου Δημ. Σχολείου, 1ου Νηπιαγω¬ 
γείου Δ. Περάματος Ν. Αττικής. 2 

Σύσταση ίδιου Νομικού Προσώπου με το όνομα 12η 
Σχολική Επιτροπή του 8ου Δημ. Σχολείου, 8ου Νη¬ 
πιαγωγείου, Δ. Περάματος Ν. Αττικής. 3 

Τροποποίηση της Ε/1755/27.3.1997 απόφαση για την 
σύσταση της αμιγούς κοινοτικής επιχείρησης Πη- 
γαδίων Ν. Ξάνθης με την επωνυμία «Κοινοτική Επι¬ 
χείρηση Ανάπτυξης Πηγαδίων ΚΕΠΑ»... 4 

Σύσταση Ίδιου Νομικού Προσώπου στο Δήμο Θερμού 
Ν. Αιτ/νίας με την επωνυμία «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΘΕΡΜΟΥ». 5 

Σύσταση αμιγούς Δημοτικής Επιχείρησης στο Δήμο 
Μπιζανίου Ν. Ιωαννίνωνμε την επωνυμία «ΑΝΑΠΤΥ¬ 
ΞΙΑΚΗ ΕΠΙΧΕΙΡΗΣΗ ΔΗΜΟΥ ΜΠΙΖΑΝΙΟΥ». 6 

Σύσταση Νομικού Προσώπου στο Δήμο Λούρου Ν. 
Πρέβεζας με την επωνυμία «ΠΝΕΥΜΑΤΙΚΟ ΚΕ¬ 
ΝΤΡΟ ΛΟΥΡΟΥ». 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην 8294/28.5.99 απόφαση του 
Γεν. Γραμματέα Περιφέρειας Δυτικής Ελλάδας. 8 


ΑΠΟΦΑΣΕΙ Σ 

Αριθ. 07/ΔΤΑ/5383 (+4522) (1) 

Τροποποίηση συστατικής πράξης ίδιου Νομικού Προσώπου 
με το όνομα 7η Σχολική Επιτροοπή 1 ου και 2ου Γυμνασί- 
ου/Λυκείου και Τεχν. Λυκείου Δ. Περάματος Ν. Ατπκής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/97. 


2. Το άρθρο 16 του Ν. 2539/97 (ΦΕΚ 244/4.12.97) Τεύ¬ 
χος Α' 

3. Τις διατάξεις του άρθρου 203 του ΔΚΚ (Π.Δ. 410/95). 

4. Την αρ. 2742/30.9.97 απόφαση του Γεν. Γραμ. 
Περ/ρειας περί μεταβίβασης αρμοδιοτήτων στον Δ/ντή 
Δ/νσης Τοπ. Αυτ/σης - Δ/νσης Ν. Πειραιά να υπογράφει 
«Με εντολή Γεν. Γραμ. Περ/ρειας» την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

5. Την 14139/14.5.91 απόφασής μας που δημοσιεύθηκε 
στο ΦΕΚ 522/7.91 Τεύχ. Β' με την οποία συστήθηκε ίδιο 
Νομικό Πρόσωπο με το όνομα 7η Σχολική Επιτροπή 1ου 
και 2ου Γυμνασίου/Λυκείου και Τεχν. Λυκείου Δ. Περάμα¬ 
τος (101/91 Απόφ. Δ.Σ. Περάματος). 

6. Την 91/99 απόφαση του Δημοτικού Συμβουλίου Πε¬ 
ράματος με την οποία τροποποποιείται η επωνυμία του 
Νομικού Προσώπου. 

7. Το αριθμ. 2978/2.3.88 έγγραφο του Δ. Περάματος, 
αποφασίζουμε: 

Τροποποιούμε την 14139/14.5.91 απόφασή μας περί 
σύστασης ίδιου Νομικού Προσώπου με το όνομα 7η Σχο¬ 
λική Επιτροπή 1ου και 2ου Γυμνασίου/Λυκείου και Τεχν. 
Λυκείου Δ. Περάματος: 

α) ως προς την παρ.Α' την σύνθεση των σχολικών - μο¬ 
νάδων και συστήνουμε Σχολική Επιτροπή με το όνομα 7η 
Σχολική Επιτροπή 1ου Γυμνασίου, 3ου Γυμνασίου, 1ου 
Ενιαίου Λυκείου, Εσπερινού Γυμνασίου. 

β) Σκοπός του Νομικού αυτού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές ανάγκες, δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αγοράς 
αναλωσίμων υλικών κ.λπ. Η εκτέλεση μικρών έργων για 
την επισκευή και συντήρηση των διδακτηρίων. 

Η αποκατάσταση φθορών ζημιών των επίπλων εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα σκεύη, με βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
την στήριξη της Διοικητικής Λειτουργίας των Σχολικών 
Μονάδων. 

Πόροι αυτού είναι: 

α) Η ετήσια επιχορήγηση 

β) Η ετήσια επιχορήγηση του Κράτους 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Οι πρόσοδοι από την περιουσία του. 

Το Νομικό Πρόσωπο διοικείται από Ιδμελές Διοικητικό, 
α) Τρεις εκπροσώπους του Δήμου ένας εκ των οποίων 
με απόφαση του Δ.Σ. θα ορισθεί ως πρόεδρος, 
β) Ένα Δ/ντή από κάθε σχολείο 
γ) Ένα εκπρόσωπο από κάθε σύλλογο γονέων και κηδε¬ 
μόνων 

δ) Ένα εκπρόσωπο της μαθητικής κοινότητας κάθε Σχο¬ 
λείου. 

Η θητεία του πρώτου Δ.Σ. του νομικού προσώπου λήγει 
με τη λήξη της παρούσας δημοτικής περιόδου. 

Η θητεία των μελών Δ.Σ. ακολουθεί τη Δημοτική περίο¬ 
δο. 

Το Δ.Σ, εκλέγει Αντιπρόεδρο και Γραμματέα. 

Το Νομικό Πρόσωπο εκπροσωπείται στα Δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από την απόφαση αυτή δεν προκαλείται ουδεμία δαπά¬ 
νη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουλίου 1999 

Με εντολή Γεν. Γραμματέα Περιφέρειας 
Ο Διευθυντής 
ΝΙΚ. ΚΕΛΑΛΗΣ 

- 4 - 

Αριθ. 07/ΔΤΑ/5385(+4525) (2) 

Τροποποίηση συστατικής πράξης ίδιου Νομικού Προσώ¬ 
που με το όνομα 5η Σχολική Επιτροπή του 6ου Δημ. 
Σχολείου, 8ου Δημ. Σχολείου, 1ου Νηπιαγωγείου Δ. 
Περάματος Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/97 

2. Το άρθρο 16 του Ν. 2539/97 (ΦΕΚ 244/4.12.97) Τεύ¬ 
χος Α' 

3. Τις διατάξεις του άρθρου 203 του ΔΚΚ (Π.Δ. 410/95). 

4. Την αρ. 2742/30.9.97 απόφαση του Γεν. Γραμ. 
Περ/ρεις περί μεταβίβασης αρμοδιοτήτων στον Δ/ντή 
Δ/νσης Τοπ. Αυτ/σης - Δ/νσης Ν. Πειραιά να υπογράφει 
«Με εντολή Γεν. Γραμ. Περ/ρειας» την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

5. Την 14137/14.5.91 απόφασής μας που δημοσιεύθηκε 
στο ΦΕΚ 466/28.6.91 Τεύχ. Β' με την οποία συστήθηκε 
ίδιο Νομικό Πρόσωπο με το όνομα 5η Σχολική Επιτροπή 
του 6ου Δημ. Σχολείου, 8ου Δημ. Σχολείου, 1ου Νηπια¬ 
γωγείου Δ. Περάματος. 

6. Την 93/99 απόφαση του Δημοτικού Συμβουλίου Πε¬ 
ράματος με την οποία τροποποποιείται η επωνυμία του 
Νομικού Προσώπου. 

7 . Το αριθμ. 2975/2.3.99 έγγραφο του Δ. Περάματος, 
αποφασίζουμε: 

Τροποποιούμε την 14137/14.5.91 απόφασή μας περί 
σύστασης ίδιου Νομικού Προσώπου με το όνομα 5η Σχο¬ 


λική Επιτροπή του 6ου Δημ. Σχολείου, 8ου Δημ. Σχολείου, 
1ου Νηπιαγωγείου Δ. Περάματος: 

α) ως προς την παρ. Α' την σύνθεση των σχολικών - μο¬ 
νάδων και συστήνουμε Σχολική Επιτροπή με το όνομα 5η 
Σχολική Επιτροπή του 6ου Δημ. Σχολείου, 8ου Δημ. Σχο¬ 
λείου, 1ου Νηπιαγωγείου, 
β) Σκοπός του Νομικού αυτού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές ανάγκες, δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αγοράς 
αναλωσίμων υλικών κ.λπ. Η εκτέλεση μικρών έργων για 
την επισκευή και συντήρηση των διδακτηρίων. 

Η αποκατάσταση φθορών ζημιών των επίπλων εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα σκεύη, με βιβλία για 
την σχολική βιβλιοθήκη και γενικά με όλα τα μέσα που είναι 
απαραίτητα για την λειτουργία τους και γενικότερα η λήψη 
όλων των μέτρων που κρίνονται αναγκαία για την στήριξη 
της Διοικητικής Λειτουργίας των Σχολικών Μονάδων. 
Πόροι αυτού είναι: 
α) Η ετήσια επιχορήγηση 
β) Η ετήσια επιχορήγηση του Κράτους 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Οι πρόσοδοι από την περιουσία του. 

Το Νομικό Πρόσωπο διοικείται από 5μελές Διοικητικό 
Συμβούλιο αποτελούμενο από τους: 
α) Έναν εκπρόσωπο του Δήμου ως Πρόεδρο, 
β) Ένα Δ/ντή από κάθε σχολείο 
γ) Ένα εκπρόσωπο από κάθε σύλλογο γονέων και κηδε¬ 
μόνων 

Η θητεία του πρώτου Δ.Σ. του νομικού προσώπου λήγει 
με τη λήξη της παρούσας δημοτικής περιόδου. 

Η θητεία των μελών Δ.Σ. ακολουθεί τη Δημοτική περίοδο. 
Το Δ.Σ. εκλέγει Αντιπρόεδρο και Γ ραμματέα. 

Το Νομικό Πρόσωπο εκπροσωπείται στα Δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από την απόφαση αυτή δεν προκαλείται ουδεμία δαπά¬ 
νη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουλίου 1999 

Με εντολή Γεν. Γραμματέα Περιφέρειας 
Ο Διευθυντής 
ΝΙΚ. ΚΕΛΑΛΗΣ 
-♦- 

Αριθ. 07/ΔΤΑ/10610+5382 (3) 

Σύσταση ίδιου Νομικού Προσώπου με το όνομα 12η Σχο¬ 
λική Επιτροπή του 8ου Δημ. Σχολείου, 8ου Νηπιαγω¬ 
γείου, Δ. Περάματος Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 2539/97 

2. Το άρθρο 9του Ν. 2503/97 (ΦΕΚ 107/Α/30.5.97). 

3. Τις διατάξεις του άρθρου 203 του ΔΚΚ (Π.Δ. 410/95) 
(ΦΕΚ Α' 231). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

4. Την αρ. 2742/30.9.97 απόφαση του Γεν. Γραμ. 
Περ/ρεις περί μεταβίβασης αρμοδιοτήτων στον Δ/ντή 
Δ/νσης Τοπ. Αυτ/σης - Δ/νσης Ν. Πειραιά να υπογράφει 
«Με εντολή Γεν. Γραμ. Περ/ρειας» την αποστολή στο 
Εθνικό Τυπογραφείο πράξεων των οποίων απαιτείται δη¬ 
μοσίευση στην Εφημερίδα της Κυβερνήσεως. 

5. Την αριθ. 259/98 απόφαση του Δημ. Συμβουλίου, 
αποφασίζουμε: 

Α. Συστήνουμε ίδιο Νομικό Πρόσωπο με το όνομα 12η 
Σχολική Επιτροπή 8ου Δημ. Σχολείου, 8ου Νηπιαγωγείου 
Δήμου Περάματος. 

Σκοπός του Νομικού αυτού προσώπου είναι: 

Η διαχείριση των πιστώσεων που διατίθενται για τις λει¬ 
τουργικές ανάγκες, δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αγοράς 
αναλωσίμων υλικών κ.λπ. Η εκτέλεση μικρών έργων για 
την επισκευή και συντήρηση των διδακτηρίων. 

Η αποκατάσταση φθορών ζημιών των επίπλων εξοπλι¬ 
σμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των σχολικών μονάδων με έπιπλα σκεύη, με βι¬ 
βλία για την σχολική βιβλιοθήκη και γενικά με όλα τα μέσα 
που είναι απαραίτητα για την λειτουργία τους και γενικό¬ 
τερα η λήψη όλων των μέτρων που κρίνονται αναγκαία για 
την στήριξη της Διοικητικής Λειτουργίας των Σχολικών 
Μονάδων. 

Πόροι αυτού είναι: 
α) Η ετήσια επιχορήγηση 
β) Η ετήσια επιχορήγηση του Κράτους 
γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Εισπράξεις από το αντίτιμο των παρεχόμενων πραγ¬ 
μάτων ή υπηρεσιών, 
ε) Οι πρόσοδοι από την περιουσία του. 

Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από τους: 
α) Έναν εκπρόσωπο του Δήμου ως Πρόεδρο, 
β) Ένα Δ/ντή από κάθε σχολείο 

γ) Ένα εκπρόσωπο από κάθε σύλλογο γονέων και κηδε¬ 
μόνων 

Η θητεία του πρώτου Δ.Σ. του νομικού προσώπου λήγει 
με τη λήξη της παρούσας δημοτικής περιόδου. 

Η θητεία των μελών Δ.Σ. ακολουθεί τη Δημοτική περίο¬ 
δο. 

Το Δ.Σ. εκλέγει Αντιπρόεδρο και Γραμματέα. 

Το Νομικό Πρόσωπο εκπροσωπείται στα Δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός απουσιάζει ή κωλύεται από τον Αντιπρόεδρο. 

Από την απόφαση αυτή δεν προκαλείται ουδεμία δαπά¬ 
νη σε βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 13 Ιουλίου 1999 

Με εντολή Γ εν. Γ ραμματέα Περιφέρειας 
Ο Διευθυντής 
ΝΙΚ. ΚΕΛΑΛΗΣ 


Αριθ. 729 (4) 

Τροποποίηση της Ε/1755/27.3.1997 απόφαση για την σύ¬ 
σταση της αμιγούς κοινοτικής επιχείρησης Πηγαδίων 
Ν. Ξάνθης με την επωνυμία «Κοινοτική Επιχείρηση 
Ανάπτυξης Πηγαδίων ΚΕΠΑ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις των άρθρων 277, 278, 281, 283 και 291 
του Π.Δ. 410/95 (Δ.Κ.Κ.). 

2. Τις διατάξεις του Ν. 2503/97 

3. Τις διατάξεις του Ν. 2539/97 

4. Την Ε/1755/27.3.97 όμοια μας που δημοσιεύτηκε στο 
ΦΕΚ 324/21.4.97 τεύχος Β. 

5. Την 8/99 απόφαση του Δημοτικού Συμβουλίου Δήμου 
Βιστωνίδας, αποφασίζουμε: 

Τροποποιούμε την Ε/1755/27.3.1997 απόφασή μας που 
δημοσιεύθηκε στο ΦΕΚ 324/21.4.97 τεύχος Β' ως εξής: 

Άρθρο 1 

Μορφή και επωνυμία της επιχείρησης 

1. Η Επιχείρηση θα έχει τη μορφή αμιγούς Δημοτικής 
Επιχείρησης και θα διέπεται από τις διατάξεις των άρ¬ 
θρων 277-292 του Π.Δ. 410/95 (Δημοτικός και Κοινοτικός 
Κώδικας) όπως τροποποιήθηκε με το Ν. 2539/1997. 

2. Η Επωνυμία της Επιχείρησης είναι «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΔΗΜΟΥ ΒΙΣΤΩΝΙΔΑΣ». 

Άρθρο 2 
Έδρα 

1. Έδρα της Δημοτικής Επιχείρησης είναι το Δημοτικό 
Κατάστημα του Δήμου Βιστωνίδας στη Γενισέα, μέχρι την 
απόκτηση ιδιόκτητων γραφείων. 

Άρθρο 3 

Σκοπός 

Σκοπός της επιχείρησης είναι η οικονομική, πολιτιστική, 
τουριστική, μορφωτική και κοινωνική ανάπτυξη του Δή¬ 
μου Βιστωνίδας και ειδικότερα: 

1. Η ίδρυση και διαχείριση μικρών μονάδων παροχής 
υπηρεσιών που θα προσελκύσουν επισκέπτες στην πε¬ 
ριοχή, όπως τουριστικές μονάδες, αναψυκτήρια και άλλοι 
χώροι αναψυχής. 

2. Η διαχείριση και αξιοποίηση του υδάτινου δυναμικού 
της περιοχής, υπόγειου και επιφανειακού. 

3. Ο έλεγχος και η διαχείριση της αμμοληψίας από τον 
ποταμό Κόσυνθο. 

4. Η διαχείριση και η αξιοποίηση της ακίνητης περιουσίας 
που με απόφαση του Δ.Σ. θα μεταβιβασθεί στην Επιχείρηση. 

5. Η μελέτη για την πολεοδομική ανάπτυξη του Δήμου 
και ανάδειξη των οικισμών μέσα από οικιστικές πλεοδομι- 
κές παρεμβάσεις μικρής και μεσαίας κλίμακας. 

6. Η εκπόνηση αναπτυξιακών μελετών. 

7. Η ίδρυση και λειτουργία οργανωμένων ζωνών για τις 
παραγωγικές δραστηριότητες της περιοχής (γεωργία, 
κτηνοτροφία, βιοτεχνία, βιομηχανία κ.λπ.). 

8. Η κατασκευή, λειτουργία και αξιοποίηση μικρών μο¬ 
νάδων στήριξης της κτηνοτροφικής παραγωγής (σφα¬ 
γεία, βυρσοδεψία κ.λπ.) με παράλληλη παροχή βοήθειας 
στους κτηνοτρόφους της περιοχής για τη σωστή παρα¬ 
γωγή και διάθεση των κτηνοτροφικών προϊόντων. 

9. Η προβολή και προώθηση των γεωργοκτηνοτροφι- 
κών προϊόντων της περιοχής. 

10. Η διοργάνωση καλλιτεχνικών .πολιτιστικών, επιμορ¬ 
φωτικών και ψυχαγωγικών δραστηριοτήτων. 

11. Η αξιοποίηση των υπαρχόντων πνευματικών κέ¬ 
ντρων με οργάνωση πολιτιστικών και μορφωτικών εκδη¬ 
λώσεων όπως θεατρικές παραστάσεις, κινηματογραφι¬ 
κές προβολές, εκθέσεις, διαλέξεις κ.λπ. 

12. Η οργάνωση και διαχείριση λαογραφικού - πολιτι¬ 
στικού μουσείου, καθώς και η ανάδειξη των ιστορικών 
μνημείων και ευρυμάτων της περιοχής. 

13. Η έκδοση εφημερίδας, περιοδικού και άλλων εντύ¬ 
πων καθώς και η ίδρυση ραδιοφωνικού σταθμού για την 
προβολή και δημοσιότητα της περιοχής και των δραστη¬ 
ριοτήτων της τοπικής κοινωνίας του Δήμου Βιστωνίδας. 

14. Η τεχνική και επιστημονική υποστήριξη του Δήμου 
επάνω σε θέματα τουρισμού, γεωργοκτηνοτροφίας και 
τοπικών αναπτυξιακών προγραμμάτων παράλληλα με την 
προώθηση και υποστήριξη τοπικών παραγωγικών πρωτο¬ 
βουλιών και γενικά η υποστήριξη με κάθε πρόσφορο μέ¬ 
σο της τοπικής ανάπτυξης. 

15. Η ανάληψη ερευνών, μελετών και έργων που έχουν 
σχέση με τον πρωτογενή τομέα, την μεταποίηση, τον του¬ 
ρισμό και τον πολιτισμό. 

16. Η ανάδειξη των περιοχών του Δήμου με ιδιαίτερο 
φυσικό κάλλος καθώς και της σπάνιας χλωροπανίδας με 
την εκπόνηση μελετών από ειδικούς επιστήμονες. 

17. Η οργάνωση και υλοποίηση προγραμμάτων επιμόρ¬ 
φωσης και κοινωνικής στήριξης, που χρηματοδοτούνται 
τόσο από εθνικούς πόρους όσο και από κοινοτικούς πό¬ 
ρους καθώς και η παροχή τεχνικής βοήθειας στο Δήμο Βι¬ 
στωνίδας για την απορρόφηση κονδυλίων από εθνικούς 
και κοινοτικούς πόρους. 

18. Η οργάνωση και λειτουργία Ανοικτού Πανεπιστημίου. 

19. Η οργάνωση κοινωνικών τελετών και δεξιώσεων. 

20. Κάθε άλλη δραστηριότητα που θα της ανατεθεί από 
το Δημοτικό Συμβούλιο και θα στοχεύει στην οικονομική, 
τουριστική, πολιτιστική, μορφωτική και κοινωνική ανά¬ 
πτυξη του Δήμου Βιστωνίδας. 

Άρθρο 4 

Διάρκεια - Διάλυση 

1. Η διάρκεια της Επιχείρησης αυξάνεται σε πενήντα 
(50) χρόνια και αρχίζει από τη δημοσίευση της σχετικής 
απόφασης του Διευθυντή της Περιφ. Δ/νσης Ν. Ξάνθης 
στην Εφημερίδα της Κυβερνήσεως. 

2. Η Επιχείρηση μπορεί να διαλυθεί πριν από τον ως άνω 
οριζόμενο χρόνο για τους εξής λόγους: 

Αδυναμία εκπλήρωσης των σκοπών της 

Πτώχευση της Επιχείρησης 

Με απόφαση του Δημοτικού Συμβουλίου του Δήμου Βι¬ 
στωνίδας που θα ληφθεί με απόλυτη πλειοψηφία των με¬ 
λών του. 

Άρθρο 5 

Διοίκηση 

Η Δημοτική Επιχείρηση Ανάπτυξης του Δήμου Βιστωνί¬ 
δας διοικείται από επταμελές Δ.Σ. που τα μέλη του ορίζο¬ 
νται μαζί με τους αναπληρωτές από το Δημοτικό Συμβού¬ 
λιο. 

Από τα μέλη του Δ.Σ. τρία (3) είναι αιρετοί εκπρόσωποι 
του Δήμου, δύο (2) είναι δημότες ή κάτοικοι του Δήμου Βι¬ 


στωνίδας που έχουν εμπειρία ή γνώσεις σχετικές με το 
αντικείμενο της Επιχείρησης, ένα (1) μέλος είναι εκπρό¬ 
σωπος κοινωνικού φορέα που δραστηριοποιείται μέσα σ 
τα όρια του Δήμου Βιστωνίδας ή στην ευρύτερη περιοχή 
του Ν. Ξάνθης και ένα (1) μέλος είναι από την επιστημονι¬ 
κή κοινωνία της ευρύτερης περιοχής του Ν. Ξάνθης, που 
δραστηριοποιείται επαγγελματικά ή με επιστημονικές 
έρευνες και μελέτες μέσα στα όρια της περιοχής του Δή¬ 
μου Βιστωνίδας. 

Στα μέλη του Δ.Σ. προστίθεται και εκπρόσωπος των ερ¬ 
γαζομένων (χωρίς αλλαγή της συστατικής πράξης) όταν 
η επιχείρηση απασχολεί περισσότερους από είκοσι εργα¬ 
ζόμενους. 

Η διάρκεια της θητείας των μελών του Δ.Σ. δεν μπορεί 
να υπερβεί αυτή της θητείας του Δημοτικού Συμβουλίου. 

(Σημείωση: η πιο πάνω σύνθεση του Δ.Σ. είναι ενδεικτι¬ 
κή. Το Δημοτικό Συμβούλιο μπορεί να αποφασίσει διαφο¬ 
ρετικά πάντα όμως μέσα στα πλαίσια του άρθρου 278 του 
Π.Δ. 410/95 όπως τροποποιήθηκε με το Ν. 2539/1997. 

Άρθρο 6 

Κεφάλαιο - Πόροι 

Το αρχικό κεφάλαιο που διαθέτει ο Δήμος Βιστωνίδας 
στην Επιχείρηση για τις αρχικές λειτουργικές της δαπά¬ 
νες αυξάνεται στο ποσό των επτά εκατομμυρίων δρχ. 
(7.000.000) πόροι της επιχείρησης είναι: 

α. Τα έσοδα από εκμετάλλευση της ακίνητης περιου¬ 
σίας που θα εκχωρήσει ο Δήμος Βιστωνίδας στη Δημοτι¬ 
κή Επιχείρηση. 

β. Τα έσοδα από διοργάνωση εκδηλώσεων 
γ. Τα έσοδα από πώληση εκδόσεων και εντύπων 
δ. Τα έσοδα από ευρωπαϊκά προγράμματα, 
ε. Τα έσοδα από εκπόνηση μελετών, εκτέλεση έργων 
και παροχή υπρεσιών που ανατίθενται σε αυτή. 

στ. Τα έσοδα εισιτηρίων ενώ στους πόρους προστίθε¬ 
νται τα παρακάτω: 
ζ. Τα δάνεια 
η. Οι κληρονομιές 
θ. Οι εισφορές 
ι. Οι δωρεές 

κ. Οι λοιπές επιχορηγήσεις 

Άρθρο 7 
Εκκαθάριση 

Τη διάλυση της Επιχείρησης ακολουθεί η εκκαθάριση, η 
οποία εκτός από την περίπτωση της πτώχευσης, γίνεται 
από τρεις εκκαθαριστές που ορίζονται από το Δημοτικό 
Συμβούλιο Δήμου Βιστωνίδας. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται χρέη της Επιχείρησης. 

Το υπόλοιπο (κινητή και ακίνητη περιουσία) περιέρχεται 
στον Δήμο Βιστωνίδας. 

Άρθρο 8 

Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και η εποπτεία της επιχείρησης διέπονται από τις 
διατάξεις του Π.Δ. 410/95 (Δημοτικός και Κοινοτικός Κώ¬ 
δικας) όπως τροποποιήθηκε με το Ν. 2539/1997 και της 
υπ’ αριθ. 25027/9.4.1984 απόφασης του Υπουργού Εσω¬ 
τερικών Δ.Σ. και Α. που δημοσιεύθηκε στο 244/19.4,1984 
τεύχος Β'της Εφημερίδας της Κυβερνήσεως. 

Άρθρο 9 

Κάλυψη Δαπανών 

Η λειτουργία της Δημοτικής Επιχείρησης Ανάπτυξης 
Δήμου Βιστωνίδας δεν προκαλεί δαπάνη στον κρατικό ή 
δημοτικό προϋπολογισμό εκτός από την αύξηση της δα¬ 
πάνης σύστασης που ανέρχεται στο ποσό των 7.000.000 
δρχ. και βαρύνει το δημοτικό προϋπολογισμό του έτους 
1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ξάνθη, 17 Ιουνίου 1999 

Ο Γεν. Γραμματέας Περιφέρειας 
ΣΤΑΥΡΟΣ ΚΑΜΠΕΛΗΣ 
-♦- 

Αριθ.9133 (5) 

Σύσταση Ίδιου Νομικού Προσώπου στο Δήμο Θέρμου Ν. 
Αιτ/νίας με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ 
ΔΗΜΟΥ ΘΕΡΜΟΥ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

Ι.Τις διατάξεις του άρθρου 203 του Δ.Κ.Κ. (Π.Δ. 
410/95) που αναφέρονται στα «Δημοτικά Νομικά Πρόσω¬ 
πα». 

2. Την αριθ. 197/1999 απόφαση του Δημ. Συμβουλίου 
Δήμου Θέρμου, περί της σύστασης Νομικού Προσώπου 
με το όνομα «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΘΕΡ¬ 
ΜΟΥ». 

3. Την αριθ. 241/1.8.1998 απόφαση του Γεν. Γραμ. Πε¬ 
ριφέρειας Δυτικής Ελλάδας, αποφασίζουμε: 

1. Συνιστούμε Ίδιο Νομικό Πρόσωπο με την επωνυμία 
«ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΘΕΡΜΟΥ». 

2. Σκοποί του Νομικού Προσώπου είναι: 

α) Να παρέχει την δυνατότητα σε όλους τους δημότες 
και κατοίκους του Δήμου Θέρμου να συμμετέχουν σε 
αθλητικές δραστηριότητες (ομαδικά και ατομικά προβλή¬ 
ματα). 

β) Η ανάπτυξη του μαζικού αθλητισμού στο Δήμο Θέρ¬ 
μου για το παιδί, την γυναίκα, τον εργαζόμενο, την τρίτη 
ηλικία, το παιδί με ειδικές ανάγκες. 

γ) Η άμεση επαφή - σύνδεση με τους μαζικούς κοινωνι¬ 
κούς φορείς (νεολαία, εμπόρους, οργανισμούς). 

δ) Η ψυχαγωγία και αναβάθμιση του πολιτιστικού επι¬ 
πέδου των νέων ανθρώπων. 

ε) Η ενίσχυση (οικονομική και ηθική) των σωματείων και 
απ’ αυτών οργανωμένων εκδηλώσεων. 

ζ) Η καλλιέργεια φίλαθλου συναγωνιστικού πνεύματος 
μακριά από φανατισμούς και ανταγωνισμούς. 

η) Η δημιουργία και λειτουργία αθλητικών κέντρων, και 
γυμναστηρίων, χώρων, αθλοπαιδιών και γυμναστικής 
ώστε να καλύπτονται οι αυξημένες ανάγκες για άθληση 
των δημοτών, ιδιαίτερα δε των νέων. 

3. Το Νομικό Πρόσωπο διοικείται από πενταμελές Διοι- 
κητικόΣυμβούλιο που αποτελείται από τον Δήμαρχο σαν 
Πρόεδρο, ή Δημ. Σύμβουλο που ορίζει ο Δήμαρχος, από 
2 δημοτικούς συμβούλους και 2 δημότες ανάμεσα από 
πρόσωπα που απασχολούνται με τον αθλητισμκό επίσης, 
από 2 αναπληρωματικούς Δημοτικούς Συμβούλους και 2 
αναπληρωματικούς για τους δημότες. 


Οι Δημοτικοί Σύμβουλοι και οι δημότες εκλέγονται από 
το Δημοτικό Συμβούλιο μέσα σε ένα μήνα από την εγκα¬ 
τάστασή του. 

Η απόφαση του Δημοτικού Συμβουλίου με το αποτέλε¬ 
σμα της εκλογής κοινοποιείται από τον Πρόεδρο του Σώ¬ 
ματος στον Αντιδήμαρχο και στο Δημοτικό Συμβούλιο 
που έχει οριστεί από τον Δήμαρχος Πρόεδρος που είναι 
και Πρόεδρος του Δ.Σ. του Αθλητικού Οργανισμού μετά 
την έγκρισή της από την Νομαχία. 

4. Μέσα σε 10 ημέρες από την κοινοποίηση αυτή ο ορι¬ 
σμένος από τον Δήμαρχο ως Πρόεδρος Αντιδήμαρχος ή 
Δημοτικκός Σύμβουλος με την ιδιότητα του Προέδρου 
του Διοικητικού Συμβουλίου του «ΑΘΛΗΤΙΚΟΥ ΟΡΓΑ¬ 
ΝΙΣΜΟΥ» συγκαλεί σε συνεδρίαση τους εκλεγέντες κατά 
την οποία το Διοικητικό Συμβούλιο εκλέγει ένα από τα μέ¬ 
λη του για Αντιπρόεδρο. 

Το αξίωμα του μέλους του Διοικητικού Συμβουλίου του 
Αθλητικού Οργανισμού είναι τιμητικό και άμισθο. 

5. Η θητεία των μελών του Δ.Σ. του Αθλητικού Οργανι¬ 
σμού ακολουθεί την δημοτική περίοδο. 

6. Για την έκπτωση των μελών του Δ.Σ. του Αθλητικού 
Οργανισμού από το αξίωμά τους εφαρμόζονται οι σχετι¬ 
κές διατάξεις του Δημοτικού και Κοινοτικού Κώδικα. 

Το ίδιο ισχύει και για την παραίτηση κάποιου μέλους 
απο το αξίωμά του. Στην περίπτωση αυτή η παραίτηση 
υποβάλλεται στο Δημ. Σ/λιο το οποίο και αποφασίζει για 
την αποδοχή τους ή όχι. 

7. Για την αντικατάσταση μέλους του Δ.Σ. του Αθλητι¬ 
κού Οργανισμού από τους ιδιώτες για αποχρώντα λόγο 
σχετικά με την λειτουργία του Νομικού Προσώπου απαι¬ 
τείται απόφαση του Δ.Σ. που λαμβάνεται με την πλειοψη- 
φία του συνόλου των μελών του ύστερα από την υποβολή 
στο Δ.Σ. ειδικής απόλυτα αιτιολογημένης απόφασης του 
Δ.Σ. που πάρθηκε με πλειοψηφία τουλάχιστον τεσσάρων 
μελών του. 

8. Πόροι του Νομικού Προσώπου είναι: 

α) Ετήσια επιχορήγηση του Δήμου από δρχ. 2.000.000 

β) Επιχορήγηση και κάθε άλλη παροχή του Κράτους 
προς το Νομικό Πρόσωπο είτε προς το Δήμο Θέρμου για 
το Νομικό τούτο πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Πρόσοδοι από την ίδια αυτού περιουσία 

ε) Κάθε άλλη νόμιμη πρόσοδος 

9. Το Νομικό πρόσωπο θα εκπροσωπείται στα Δικαστή¬ 
ρια κ.λπ. υπηρεσίες από τον πρόεδρό του. 

Για τις αποφάσεις του Δ.Σ. που αφορούν στον προϋπο¬ 
λογισμό τον απολογισμό, τον οργανισμό εσωτερικής 
υπηρεσίας, τον εσωτερικό κανονισμό λειτουργίας, την εκ¬ 
ποίηση ή την ανταλλαγή ακινήτων ή την επιβάρυνσή τους 
με εμπράγματα δικαιώματα, την αποδοχή κληρονομιών 
και δωρεών που περιέχουν όρο ή κληροδοσιών καθώς και 
τη συνομολόγηση δανείων απαιτείται και γνώμη του δη¬ 
μοτικού Συμβουλίου. 

Την Ταμιακή Υπηρεσία του Νομικού Προσώπου εκτελεί 
η ΔΟΥ Θέρμου, που εκτελεί και την Ταμειακή Υπηρεσία 
του Δήμου που εφαρμόζονται ανάλογα οι ισχύουσες δια¬ 
τάξεις περί οικονομικής διοίκησης και λογιστικού των Δή¬ 
μων και Κοινοτήτων. 

Ο Αθλητικός Οργανισμός Δήμου Θέρμου έχει στρογγυ¬ 
λή σφραγίδα που κυκλικά γράφει: ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΘΕΡΜΟΥ» και στο εσωτερικό της θα 
απεικονίζεται «ΘΕΡΜΙΟΣ ΑΠΟΛΛΩΝ». 

α) Οι διατάξεις που ισχύουν κάθε φορά για τα Ν,Π.Δ.Δ. 
που υπάγονται στην εποτείτα του Δήμου εφαρμόζονται 
και στον ΑΘΛΗΤΙΚΟ ΟΡΓΑΝΙΣΜΟ. 

β) Θέματα που δεν προβλέπονται από το Νόμο ή τον Κα¬ 
νονισμό ρυθμίζονται με αποφάσεις του Δ.Σ. 

Το Δ.Σ. με απόφασή του καταρτίζει τον Οργανισμό εσω¬ 
τερικής υπηρεσίας και κανονισμό λειτουργίας που θα εκ¬ 
φέρει την γνώμη του στο Δημοτικό Συμβούλιο. 

ΑΚΡΟΤΕΛΕΥΤΑΙΟ ΑΡΘΡΟ 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, παρά 
μόνον σε βάρος του Προϋπολογισμού του Δήμου ΘΕΡ¬ 
ΜΟΥ, με το ποσόν των 2.000.000 δρχ. ετησίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 19 Ιουλίου 1999 

Με εντολή Γεν. Γραμματέα Περιφέρειας 
Ο Διευθυντής 
ΕΥΑΓ. ΣΥΡΡΟΣ 
-♦- 

Αριθ. 14335 (6) 

Σύσταση αμιγούς Δημοτικής Επιχείρησης στο Δήμο Μπι- 

ζανίου Ν. Ιωαννίνων με την επωνυμία «ΑΝΑΠΤΥΞΙΑΚΗ 

ΕΠΙΧΕΙΡΗΣΗ ΔΗΜΟΥ ΜΠΙΖΑΝΙΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και 287 του Π.Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/91.1984 που δημοσιεύθηκε στο 244/19.4.84 ΦΕΚ 
Τεύχος Β'. 

3. Την απόφαση του Δημοτικού Συμβουλίου Δήμου Μπι- 
ζανίουτου Νομού Ιωαννίνων αριθ. 83/1999. 

4. Την από 18 Ιουνίου 1999 Οικονομοτεχνική Μελέτη, 
αποφασίζουμε: 

1) Συνιστάται στο Δήμο Μπιζανίου του Νομού Ιωαννί¬ 
νων επιχείρηση με την επωνυμία «ΑΝΑΠΤΥΞΙΑΚΗ ΕΠΙΧΕΙ¬ 
ΡΗΣΗ ΔΗΜΟΥ ΜΠΙΖΑΝΙΟΥ» ως ίδιο Νομικό Πρόσωπο 
Ιδιωτικού Δικαίου το οποίο διέπεται από τις διατάξεις των 
άρθρων 277 έως 284,287,291 και304του Π.Δ/τος 410/95 
(Δημοτικός και Κοινοτικός Κώδικας). 

2) Σκοπός της Επιχείρησης είναι: Η κοινωνική, πολιτι¬ 
στική, τουριστική περιβαλλοντική, υλικοτεχνική, εμπορι¬ 
κή, επαγγελματική και η εν γένει οικονομική ανάπτυξη της 
ευρύτερης περιοχής του Δήμου Μπιζανίου. 

Ειδικότερα: 

1. Η τεχνική και επιστημονική υποστήριξη του Δήμου 
πάνω σε θέματα πολιτισμού, κοινωνικής μέριμνας, επαγ¬ 
γελματικής εκπαίδευσης (αγρό) τουρισμού τοπικών ανα¬ 
πτυξιακών προγραμμάτων, η ενθάρρυνση τοπικών παρα¬ 
γωγικών - αναπτυξιακών πρωτοβουλιών και γενικά η υπο¬ 
στήριξη με κάθε πρόσφορο μέσο της τοπικής ανάπτυξης. 

2. Η πραγματοποίηση - ανάληψη ερευνών, η εκπόνηση 
μελετών και έργων σχετικά με τον πρωτογενή τομέα, τη 
μεταποίηση, των πολιτισμό, τον τουρισμό καθώς και των 
έργων υποδομής του Δήμου (τοπικών διαμερισμάτων). Οι 
μελέτες και οι έρευνες θα πραγματοποιούνται από τις 
υπηρεσίες της Δημοτικής Επιχείρησης ή από ειδικούς με¬ 
λετητές με τους οποίους θα συνεργάζεται. 


3. Η τεχνική και επιστημονική υποστήριξη στο συντονι¬ 
σμό και την υλοποίηση προγραμμάτων χρηματοδοτούμε¬ 
νων από εθνικούς και κοινοτικούς πόρους (αξιοποίηση 
πρωτοβουλιών και προγραμμάτων της Ε. Ε.). 

4. Ο προγραμματισμός και υλοποίηση αναπτυξιακών 
έργων υποδομής με σεβασμό στο περιβάλλον, η διατή¬ 
ρηση της φυσικής ομορφιάς της περιοχής και η ευαισθη- 
τοποίηση των δημοτών σε θέματα περιβάλλοντος. 

5. Η αξιοποίηση της διεθνούς εμπειρίας σε θέματα γε¬ 
ωργίας, μεταποίησης, πολιτισμού, τουρισμού με σκοπό 
τη μέγιστη δυνατή ανάπτυξη και εκμετάλλευση αυτών, 
καθώς και την μέγιστη δυνατή αξιοποίηση των ήπιων μορ¬ 
φών τουρισμού. 

6. Η διοργάνωση διαφόρων επιμορφωτικών και πολιτι¬ 
στικών (αθλητικών) δραστηριοτήτων - προγραμμάτων για 
όλους τους τομείς ανάπτυξης. 

7. Η αξιοποίηση των δυνατοτήτων βιοκαλλιέργειας και 
εκμετάλλευσης ανανεώσιμων πηγών ενέργειας και βιο¬ 
μάζας. 

8. Η ανάληψη και υλοποίηση προγραμμάτων κοινωνικού 
χαρακτήρα (κοινωνική φροντίδα, προληπτική ιατρική 
κ.λπ.). 

9. Η επαγγελματική κατάρτιση και προώθηση απασχό¬ 
λησης των ανέργων. 

10. Η αξιοποίηση, ανάδειξη της Ιστορίας της περιοχής 
καθώς και των ιστορικών μνημείων και ευρημάτων 

11. Η έκδοση εντύπων ενημέρωσης και προβολής του 
Δήμου 

12. Η αειφόρος ανάπτυξη του δασικού πλούτου της πε- 
ριοχής. 

3) Η Επιχείρηση διοικείται από επταμελές (7) Διοικητικό 
Συμβούλιο, που τα μέλη του ορίζονται μαζί με αναπληρω¬ 
τές από το Δημοτικό Συμβούλιο. 

Από τα μέλη του Διοικητικού Συμβουλίου τρεις (3) είναι 
αιρετοί εκπρόσωποι του Δήμου Μπιζανίου, έκτων οποίων 
ο ένας της μειοψηφίας και τα υπόλοιπα τέσσερα (4) μέλη 
είναι δημότες ή κάτοικοι του Δήμου Μπιζανίου που έχουν 
πείρα ή γνώσεις σχετικές με το αντικείμενο της Επιχείρη¬ 
σης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η Επιχείρηση απασχολεί περισσό¬ 
τερους από είκοσι εργαζομένους. 

4) Η διάρκεια της Επιχείρησης είναι πενήντα (50) χρόνια 
από τη δημοσίευση της απόφασης αυτής στην Εφημερί¬ 
δα της Κυβερνήσεως. 

5) Έδρα της Επιχείρησης είναι ο Δήμος Μπιζανίου του 
Νομού Ιωαννίνων. 

6) Το κεφάλαιο που διαθέτει ο Δήμος Μπιζανίου στην 
Επιχείρηση είναι: Μετρητά ποσό δέκα εκατομμύρια 
(100.000.000) δραχμών. 

7) Πόροιτης Επιχείρησης είναι: Τα έσοδα από την άσκη¬ 
ση της δραστηριότητάς της, οι πρόσοδοι από την περιου¬ 
σία της, δάνεια, κληρονομιές, εισφορές, δωρεές και λοι¬ 
πές επιχορηγήσεις. 

8) Η Επιχείρηση διαλύεται: 

(α) Με απόφαση του Δημοτικού Συμβουλίου, με την 
απόλυτη πλειοψηφίατων μελών του και απόφαση του Γε¬ 
νικού Γραμματέα Περιφέρειας Ηπείρου. 

(β) Όταν λήξει χωρίς να παραταθεί η διάρκεια της Επι¬ 
χείρησης και 

(γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το Δημο¬ 
τικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Μπιζανίου. 

9. Η συγκρότηση, η λειτουργία και οι αρμοδιότητές των 
οργάνων Διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχε¬ 
τικές με τις Δημοτικές και Κοινοτικές Επιχειρήσεις διατά¬ 
ξεις του Π.Δ/τος 410/95 και την με αριθμό 25027/9.4.84 
απόφαση του Υπουργού Εσωτερικών, που δημοσιεύθηκε 
στοΦΕκ 244/19.4.84 τεύχος ΕΓ 

10. Κάλυψη δαπάνης: (Άρθρο 27 Ν. 2081/92). 

Με την παρούσα κανονιστική απόφαση προκαλείται δα¬ 
πάνη σε βάρος του προϋπολογισμού του Δήμου Μπιζανί- 
ου ποσού δρχ. 10.000,000 (Σελ. 37 Κ.Α. 212.9). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ιωάννινα, 19 Ιουλίου 1999 

Με εντολή Γεν. Γραμματέα Περιφέρειας 
Ο Γενικός Διευθυντής 
ΒΑΣΙΛΕΙΟΣ ΜΗΤΣΕΛΟΣ 
-♦- 

Αριθ. 2924 (7) 

Σύσταση Νομικού Προσώπου στο Δήμο Λούρου Ν. Πρέβε¬ 
ζας με την επωνυμία «ΠΝΕΥΜΑΤΙΚΟ ΚΕΝΤΡΟ ΛΟΥΡΟΥ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

Τις διατάξεις: 

1. Του άρθρου 203 του Δ.Κ.Κ. (Π.Δ. 410/95). 

2. Του άρθρου 11 του Ν. 2130/93 

3. Το άρθρο 1 παρ. 2 και άρθρο 7 του Ν. 2503/97. 

4. Την αριθ. 4336/29.8.1997 απόφαση του Γενικού 
Γραμματέα Περιφέρειας Ηπείρου, περί μεταβιβάσεως 
αρμοδιοτήτων στους Δ/ντές Τοπικής Αυτ/σης και Διοίκη- 
σης. 

5. Την αριθ. 63/1999 απόφαση του Δημοτικού Συμβου¬ 
λίου Λούρου, αποφασίζουμε: 

1. Συστήνουμε στο Δήμο Λούρου ίδιο Νομικό Πρόσωπο 
με την επωνυμία «ΠΝΕΥΜΑΤΙΚΟ ΚΕΝΤΡΟ ΛΟΥΡΟΥ». 

2. Σκοπός του Νομικού Προσώπου είναι: 

α) Η πνευματική ανύψωση, η κοινωνική διάπλαση, η ψυ¬ 
χαγωγική εξυπηρέτηση, η σύσφιξη των φιλικών δεσμών, 
η ανάπτυξη και βελτίωση των κοινωνικών σχέσεων και της 
αλληλεγγύης μεταξύ των δημοτών. 

β) Η ανάπτυξη κοινωνικής, εθνικής, μορφωτικής δρα¬ 
στηριότητας και η κοινωνική επιμόρφωση και ενημέρωση 
στα σύγχρονα προβλήματα. 

γ) Η προβολή, μελέτη και εκτέλεση κάθε πνευματικού 
προγράμματος που μπορεί να συμβάλει στην πολιτιστική 
ανάπτυξη των κατοίκων. 

Το Πνευματικό Κέντρο Δήμου Λούρου για την επίτευξη 
των πιο πάνω σκοπών συγκροτεί πινακοθήκη και αίθουσα 
διαλέξεων. 

Στον τομέα μορφωτικκών και πολιτιστικών εκδηλώσεων 
αναφέρονται ενδεικτικά οι ακόλουθες δραστηριότητες: 

α) Για οργάνωση μορφωτικών και ψυχαγωγικών εκδρο¬ 
μών, διαλέξεων και δημόσιων συζητήσεων. 


β) οργάνωση θεατρικών παραστάσεων, κινηματογρα¬ 
φικών προβολών και μουσικών εκδηλώσεων, 
γ) οργάνωση εκθέσεων, 

δ) οργάνωση μορφωτικκών και ψυχαγωγικών εκδρομών, 
ε) Δημιουργία δημοτικής πινακοθήκης, χορωδίας, θεα¬ 
τρικού ομίλου, φιλαρμονικής μουσικής, λαογραφικού 
μουσείου, κινηματογραφικής λέσχης, λαϊκού πανεπιστη¬ 
μίου. 

στ) Μελέτη τοπικών προβλημάτων και πολιτιστικού χα¬ 
ρακτήρα, 

ζ) ανάληψη ειδικής προσπάθειας για την ανάπτυξη του 
μορφωτικού επιπέδου των νέων. 

η) οργάνωση των κάθε μορφής δημοσίων εκδηλώσεων 
του Δήμου Λούρου, 

θ) πληροφόρηση του λαού, του Δήμου για τους σκο¬ 
πούς και τη σημασία του Πνευματικού Κέντρου, 
ι) προβολή των κάθε είδους εκδηλώσεων του Πνευματι¬ 
κού Κέντρου, 

κ) Συνεργασία με όλες τις τοπικές οργανώσεις, τις αρ¬ 
μόδιες κρατικές υπηρεσίες, τα νομικά πρόσωπα που 
έχουν παρεμφερείς σκοπούς, τα πνευματικά κέντρα ολό¬ 
κληρης της χώρας, τους ιδιώτες που έχουν αρμοδιότητα 
ή σχέση με τους επιδιωκομένους σκοπούς και γενικά με 
κάθε άτομο ή οργανισμό του εσωτερικού ή εξωτερικού 
που έχει παρόμοιους σκοπούς, ή μπορεί να βοηθήσει 
στην επίτευξη των σκοπών του Πνευματικού Κέντρου. 

Για κάθε δραστηριότητα από τις παραπάνω, όπως και 
για άλλες 3 που μπορεί να αναπτυχθούν και οι οποίες δεν 
προβλέπονται ρητά από τον παρόντα κανονισμό, αλλά 
βρίσκονται σε συμφωνία με τους σκοπούς του Πνευματι¬ 
κού Κέντρου, το Δ.Σ. ιδρύει ιδιαίτερο τμήμα, κάθε τμήμα 
λειτουργεί με ιδιαίτερο κανονισμό που συντάσεται από το 
Δ.Σ. και εγκρίνεται από το Δημοτικκό Συμβούλιο. 

Πόροι του Πνευματικού Κέντρου Δήμου Λούρου είναι: 
α) Η ετήσια επιχορήγηση του Δήμου, 
β) Κάθε είδους συνδρομές, δωρεές, εισφορές, κληρονο¬ 
μιές και κληροδοσίες από κάθε φυσικά ή νομικά πρόσωπα, 
γ) οι εισπράξεις από το αντίτιμο των παρεχομένων από 
το νομικό πρόσωπο πραγμάτων ή υπηρεσιών, 
δ) τά έσοδα από τη δική του περιουσία και 
ε) κάθε κρατική άλλη νομικκή παροχή. 

Το Πνευματικό Κέντρο διοικείται από 11 μελές Δ.Σ. που 
απαρτίζεται από: 

α) τον εκάστοτε Δήμαρχο, ως πρόεδο. 
β) Τέσσερις (4) Δημοτικούς Συμβούλους και 
γ) έξι (6) δημότες, σύμφωνα με το Δ.Κ.Κ., οι οποίοι ορί¬ 
ζονται με απόφαση του Δημοτικού Συμβουλίου. 

Το αξίωμα του μέλους του Δ.Σ. του Πνευματικού Κέ¬ 
ντρου είναι τιμητικό και άμισθο. Η θητεία των μελών τοιυ 
Δ.Σ. ακολουθεί τη δημοτική περίοδο και λήγει με την εγκα¬ 
τάσταση του νέου Δ.Σ. 

Γ ια την έκπτωση των μελών του Δ.Σ. από το αξίωμά τους 
εφαρμόζονται οι σχετικές διατάξεις του ΔΚΚ. 

Το ίδιο ισχύει και για την παραίτηση κάποιου μέλους 
από το αξίωμά του. 

Στην περίπτωση αυτή η παραίτηση υποβάλλεται στο 
Δημοτικό Συμβούλιο, το οποίο και αποφασίζει για την 
αποδοχή ή όχι. 

Για την αντικατάσταση ιδιώτη - μέλους του Δ.Σ., για λό¬ 
γους ανεπάρκειες ή άλλους, απαιτείται η υποβολή στο 
Δημοτικό Συμβούλιο, ειδικής απόλυτα αιτιολογημένης 
απόφασης του Δ.Σ. που να έχει παρθεί με πλειοψηφία 
τουλάχιστον έξι (6) μελών του. 

Το Νομικό πρόσωπο εκπροσωπείται στα Δικαστήρια και 
σε κάθε αρχή, από τον Πρόεδρο του Δ.Σ. και όταν αυτός 
απουσιάζει ή κωλύεται από τον Αντιπρόεδρο. 

Η θητεία των μελών του Δ.Σ. του νομικού προσώπου 
ορίζεται με απόφαση του Δημοτικού Συμβουλίου και λή¬ 
γει με την εγκατάσταση του νέου Δ.Σ. 

Από τις διατάξεις της απόφασης αιπής προκαλείται δαπά¬ 
νη σε βάρος του Κ.Α. 211.9 του προϋπολογισμού του Δήμου, 
χρήσης 1999, ηοποία ανέρχεται στο ποσό των 1.700.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πρέβεζα, 7 Ιουλίου 1999 

Με εντολή Γεν. Γραμματέα Περιφέρειας 
Ο Διευθυντής 
ΓΡΗΓ. ΚΑΤΣΑΚ1ΩΡΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(8) 

Στην 8294/28.5.99 απόφαση του Γεν. Γραμματέα Περι¬ 
φέρειας Δυτικής Ελλάδας η οποία δημοσιεύθηκε στο 
ΦΕΚ 1260/18.6.99/Τεύχος Β' και αφορά την ψήφιση του 
Νέου Ο.Ε.Υ. του Δήμου Αγρίνιου στο κεφάλαιο Γ άρθρο 
4 (Τμήμα Υποστήριξης και Προγραμματισμού Δ/νσης 
Προμηθειών - Εξόδων) και μετά τα προσόντα επιλογής 
Προϊσταμένων για το συγκεκριμένο Τμήμα (κλάδοι Υπαλ¬ 
λήλων) προστίθεται το από παραδομή παραλειφθέν ως 
εξής: 

«Στο Τμήμα αυτό ανεξάρτητα βαθμού, για την εξασφά¬ 
λιση οικ/κών γνώσεων, τοποθετούνται Υπάλληλοι με την 
έναντι σειρά κλάδων». 

(Απάτην Περιφ. Δυτ. Ελλάδος) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


